《壬寅元日》
明代·陈子升

漫拂峨冠向曙烟，颓檐犹得拜高天。鲲溟见击三千里，雁塞闻归十九年。

米汁从今斋绣佛，露盘依旧捧铜仙。閒吟欲制将雏曲，且奏村灯社鼓前。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。